Det Økonomiske og Sociale Udvalgs udtalelse om "Kommissionens forslag til Rådets direktiv om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller dele af virksomheder eller bedrifter"

(2000/C 367/06)

Rådet for Den Europæiske Union besluttede den 23. juni 2000 under henvisning til EF-traktatens artikel 94 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Beskæftigelse, Sociale og Arbejdsmarkedsmæssige Spørgsmål og Borgerrettigheder, som udpegede Giorgio Liverani til ordfører. Sektionen vedtog sin udtalelse den 12. september 2000.

Det Økonomiske og Sociale Udvalg vedtog på sin 375. plenarforsamling af 20.-21. september 2000, mødet den 20. september, følgende udtalelse med 104 stemmer for, ingen imod og 6 hverken for eller imod.

1. Indledning

1.1. Konstitutiv og officiel kodifikation af retsakter udgør et af Kommissionens formål i forbindelse med "Borgernes Europa" for at forenkle fællesskabsretten og gøre den klarere og mere forståelig for borgerne.

1.2. Dette mål blev bekræftet af Det Europæiske Råd i Edinburgh i formandskabets konklusioner, samtidig med at det understregedes, at konstitutiv og officiel kodifikation er vigtig, fordi den giver retlig sikkerhed med hensyn til, hvilken lov der gælder på et bestemt tidspunkt vedrørende et bestemt spørgsmål.

1.3. Nærværende forslag til kodifikation af Rådets direktiv 77/187/EØF af 14. Februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller dele af virksomheder eller bedrifter tager sigte på denne form for kodifikation.

1.4. Det nye direktiv træder i stedet for de forskellige direktiver, som kodifikationen angår, og som ØSU i sin tid afgav udtalelser om(1). Forslaget indeholder ingen substansændringer af de kodificerede retsakter, men er blot en sammenskrivning af dem, og de eneste formelle ændringer er dem, der kræves af selve kodifikationen.

2. Generelle bemærkninger

2.1. ØSU ser positivt på dette forslag fra Kommissionen.

2.2. ØSU er enig i, at det er nødvendigt at gøre fællesskabsretten mere tilgængelig og forståelig for borgerne.

2.3. En større klarhed og gennemsigtighed i fællesskabsretten medvirker til en korrekt fortolkning af den samt til at garantere den nødvendige retlige sikkerhed.

2.4. Af disse grunde forholder ØSU sig positivt til forslaget om kodifikation af Rådets direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller dele af virksomheder eller bedrifter.

2.5. En sådan kodifikation vedrører kun nogle formelle aspekter af teksterne uden at ændre indholdet.

ØSU ønsker, at Kommissionen vil foretage eventuelle ændringer af direktivet, hvis der kommer yderligere, gentagne klager til EF-Domstolen.

Bruxelles, den 20. september 2000.

Beatrice Rangoni Machiavelli

Formand for

Det Økonomiske og Sociale Udvalg

(1) Rådets direktiv 77/187/EØF (EFT L 61 af 5.3.1977, s. 26). ØSU's udtalelse af 23.4.1975 (EFT C 255 af 7.11 1975, s. 25) ændret ved Rådets direktiv 98/50/EF. Rådets direktiv 98/50/EF (EFT L 201 af 17.7.1998, s. 88). ØSU's udtalelse af 29.3.1995 (EFT C 133 af 31.5.1995, s. 13).